Happiness (Hurtsin albumi)

Happiness on englantilaisen synthpopduo Hurtsin esikoisalbumi, joka julkaistiin 6. syyskuuta 2010.http://www.informationhurts.com/gb/news/2010-06-29/happiness_is_coming/  Sitä edelsivät kaksi albumilta julkaistua singleä, 23. toukokuuta 2010 julkaistu "Better Than Love" ja 22. elokuuta 2010 "Wonderful Life". Tämän jälkeen levyltä on julkaistu kaksi singleä "Stay" ja "Sunday". 

Happiness on Theo Hutchcraftin, Adam Andersonin, Jonas Quantin, The Nexusen ja Joseph Crossin tuottama. Levy sai kriitikoilta sekalaisia arvosteluja. Se oli Ison-Britannian albumilistan sijalla neljä ensimmäisellä listaviikollaan, kärjessä Kreikan albumilistalla ja kymmenen parhaan joukossa Tanskassa, Suomessa, Irlannissa ja Ruotsissa.

 Vastaanotto 
Happiness on kerännyt sekalaisia arvosteluja musiikkikriitikoilta. Alexis Petridis antoi The Guardian -lehdessä albumille kaksi tähteä viidestä ja kirjoitti: "Tulee tunne, että Hurts on viettänyt enemmän aikaa tehden taustatarinastaan kiinnostavan kuin tehden musiikkia." Petridis lisäsi myös Hutchcraftin kuulostavan joissakin kappaleissa yhdeltä Dolmiota mainostavista sätkynukeista, mutta romantiikkakriisin tuskissa.http://www.guardian.co.uk/music/2010/sep/02/hurts-happiness-cd-review Andrzej Lukowski kehui "Wonderful Life" ja "Better Than Love" singlejä Drowned in Sound -palstalla, mutta kirjoitti, ettei albumi ole muilta osin epätoivoisen hauska. Hänen mielestään musiikki oli myös "ohutta" ja koristelu kömpelöä.http://drownedinsound.com/releases/15638/reviews/4140935  The Independent -lehden kriitikko Andy Gill antoi albumille kolme tähteä viidestä ja kirjoitti: "Se on tehokas ja tyylikäs, mutta siitä puuttuu innovaatio."http://www.independent.co.uk/arts-entertainment/music/reviews/album-hurts-happiness-sonymajor-label-2068875.html

Keskisuomalaisen musiikkikriitikko Mia Pajunen antoi albumille neljä tähteä viidestä ja kirjoitti yhtyeen tiivistäneen 80-luvun hengen albumille leikitellen ja suvereenisti. Hän myös sanoi albumin linjan olevan selkeä mutta vivahteikas.http://www.ksml.fi/viihde/levyt/hurts-happiness/601448 Tommi Saarikoski kirjoittaa puolestaan desibeli.net-sivustolla Theo Hutchcraftin ja Adam Andersonin luottavan suuriin melodioihin, tunteisiin ja syntetisoituihin äänimattoihin, mutta ettei vaikutelma ole liian melodramaattinen. Saarikoski myös kehuu laulaja Theo Hutchcraftin ääntä kuulaaksi ja dramaattiseksi.http://desibeli.net/arvostelu/4878

Happiness nousi ensimmäisellä listaviikollaan Ison-Britannian albumilistan neljännelle sijalle.http://www.theofficialcharts.com/archive-chart/_/3/2010-09-18/ Sen lisäksi levy nousi Kreikan albumilistan kärkeen ja kymmenen parhaan joukkoon Tanskassa, Suomessa, Irlannissa ja Ruotsissa.http://www.ultratop.be/en/showitem.asp?interpret=Hurts&titel=Happiness&cat=ahttp://www.chart-track.co.uk/index.jsp?c=p%2Fmusicvideo%2Fmusic%2Farchive%2Findex_test.jsp&ct=240002&arch=t&lyr=2010&year=2010&week=36 

 Arvostelut 
 AllMusic: 
 Desibeli.net: 
 Metacritic: 58/100
 Soundi: 

 Kappaleet 

 Lähteet 

Luokka:Vuoden 2010 esikoisalbumit
Luokka:Hurtsin albumit